PRIN:ปันผลงวดสุดท้ายปี 59 ดีเกินคาดชูฐานะการเงินแจ่มแนะนำซื้อเป้า1.61 บ.
โบรกฯชี้ PRIN ปันผลงวดสุดท้ายปี 59 ดีเกินคาด ชูฐานะการเงินแจ่ม กำไรปีนี้โตอีก แนะซื้อ เป้า1.61 บ.
22 ก.พ. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (22 ก.พ.) ว่า กำไรสุทธิปี 59 ของบริษัท ปริญสิริ จำกัด (มหาชน) หรือ PRIN เป็นไปตามคาดที่ 216 ล้านบาท เพิ่มถึง 227% เทียบช่วงเดียวกันของปีก่อนเนื่องจากรายได้ขายเพิ่ม 16% เทียบช่วงเดียวกันของปีก่อนเป็น 2.9 พันล้านบาท อีกทั้งสัดส่วนค่าใช้จ่ายขาย-บริหารเทียบรายได้ลดลงเป็น 18% เทียบ เทียบช่วงเดียวกันของปีก่อนที่ 23% แม้ว่าอัตรากำไรขั้นต้นจากการขายปรับลงเป็น 29.1% เทียบ เทียบช่วงเดียวกันของปีก่อนที่ 29.8% ทั้งนี้ปี 59 บริษัทมีกลยุทธ์การตลาดคือ ใช้วิธีลดราคาบางโครงการเพื่อผลักสินค้าออกไป แต่ประหยัดค่าใช้จ่ายไว้ได้ จึงเป็นที่มาของอัตรากำไรขั้นต้นต่ำลง แต่ได้ประโยชน์รายได้เพิ่มและประหยัดค่าใช้จ่าย
ประกาศปันผลงวดสุดท้ายปี 59 ดีกว่าคาดเป็น 0.06 บาท คิดเป็นอัตราผลตอบแทนปันผลดีคือ 3.9% รวมปันผลทั้งปี 59 เป็น 0.12 บาท คิดเป็นอัตราการจ่ายปันผล (payout ratio) ที่ 66% XD 9 มี.ค.60 และจ่าย 25 พ.ค.60
ฐานะการเงินดี อัตราส่วนหนี้สินสุทธิต่อทุนปลายปี 59 เป็น 1 เท่า เทียบกับปีก่อนที่ 1.3 เท่า มูลค่าทางบัญชีต่อหุ้นเป็น 3.25 บาท ด้านกระแสเงินสดจากการดำเนินงานปี 59 สูงขึ้นเป็น +1 พันล้านบาทเทียบ เทียบช่วงเดียวกันของปีก่อนที่ +0.7 พันล้านบาท
คำแนะนำ ซื้อ ปรับคาดการณ์อัตราผลตอบแทนปันผลปี 60 ดีขึ้นเป็น 8.7% หลังปรับอัตราจ่ายปันผลเท่าปี 59 ถือว่า PRIN เป็นหุ้นปันผลดี ส่วนกำไรปีนี้ประเมินว่าโตได้อีก 13% เทียบช่วงเดียวกันของปีก่อนราคาพื้นฐานประเมินด้วย P/E ปี 60 ที่ 8 เท่า มีส่วนเพิ่มไม่มากนักเป็น 5% แต่ปันผลปี 60 ยังสูง อีกทั้งราคาหุ้นซื้อขายต่ำกว่ามูลค่าทางบัญชีต่อหุ้นมาก ด้านข้อเสียคือ ธุรกิจห้างสรรพสินค้า Plearnary Mall แยกวัชรพลยังไม่สดใสนัก พิจารณาจากกำไรงบรวมปี 59 น้อยกว่างบเดี่ยวที่มีกำไร 248 ล้านบาท
 